CELEX: 22012D0221(01)
Language: hu
Date: 2012-12-07 00:00:00
Title: Az EGT Vegyes Bizottság 221/2012 határozata ( 2012. december 7. ) az Európai Gazdasági Térségről szóló megállapodás IV. mellékletének (Energia) módosításáról

21.3.2013   
            
            
               HU
            
            
               Az Európai Unió Hivatalos Lapja
            
            
               L 81/23
            
         AZ EGT VEGYES BIZOTTSÁG 221/2012 HATÁROZATA
   (2012. december 7.)
   az Európai Gazdasági Térségről szóló megállapodás IV. mellékletének (Energia) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
   mivel:
   
               (1)
            
            
               Az Európai Parlament és a Tanács 1222/2009/EK rendeletének a C1 típusú gumiabroncsok nedvestapadási vizsgálati módszerének tekintetében történő módosításáról szóló, 2011. március 7-i 228/2011/EU bizottsági rendeletet (1) bele kell foglalni az EGT-megállapodásba.
            
         
               (2)
            
            
               A 2009/28/EK irányelv V. mellékletének alkalmazásában a talajban lévő kötöttszén-készletek kiszámításával kapcsolatos iránymutatásról szóló, 2010. június 10-i 2010/335/EU bizottsági határozatot (2) bele kell foglalni az EGT-megállapodásba.
            
         
               (3)
            
            
               A 2009/28/EK irányelv nem alkalmazandó Liechtensteinre, ennélfogva a 2010/335/EU határozat sem alkalmazandó Liechtensteinre.
            
         
               (4)
            
            
               Következésképpen az EGT-megállapodás IV. mellékletét ennek megfelelően módosítani kell,
            
         ELFOGADTA EZT A HATÁROZATOT:
   1. cikk
   A megállapodás IV. melléklete a következőképpen módosul:
   
               1.
            
            
               A 43. pont (1222/2009/EK európai parlamenti és tanácsi rendelet) a következőkkel egészül ki:
               „, az alábbi módosítással:
               
                           —
                        
                        
                           
                              32011 R 0228: a Bizottság 2011. március 7-i 228/2011/EU rendelete (HL L 62., 2011.3.9., 1. o.).”
                        
                     
         
               2.
            
            
               A 43. pont (1222/2009/EK európai parlamenti és tanácsi rendelet) után a következő pontot kell beilleszteni:
               
                           „44.
                        
                        
                           
                              32010 D 0335: a Bizottság 2010. június 10-i 2010/335/EU határozata a 2009/28/EK irányelv V. mellékletének alkalmazásában a talajban lévő kötöttszén-készletek kiszámításával kapcsolatos iránymutatásról (HL L 151., 2010.6.17., 19. o.).
                           Ez a határozat Liechtensteinre nem alkalmazandó.”
                        
                     
         2. cikk
   A 228/2011/EU rendeletnek és a 2010/335/EU határozatnak az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2012. december 8-án lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (3).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2012. december 7-én.
      
         
            az EGT Vegyes Bizottság részéről
         
         
            az elnök
         
         Atle LEIKVOLL
      
   
   
      (1)  HL L 62., 2011.3.9., 1. o.
   
      (2)  HL L 151., 2010.6.17., 19. o.
   
      (3)  Alkotmányos követelmények fennállását nem jelezték.